พระเยซู - วิกิพีเดีย

# พระเยซู

### จากวิกิพีเดีย สารานุกรมเสรี

พระเยซู

พระเยซู หรือรู้จักในชื่อ เยซูแห่งนาซาเร็ธ (Jesus of Nazareth) (เกิด ประมาณ 6–4 ปีก่อน ค.ศ. - ประมาณ ค.ศ. 29–33) เป็นชาวยิวซึ่งเป็นศาสดาของคริสต์ศาสนา และเป็นประกาศกคนสำคัญคนหนึ่งในศาสนาอิสลาม ชาวคริสต์เรียกเยซูแห่งนาซาเร็ธว่า พระเยซูคริสต์ (Jesus Christ) และถือว่าพระองค์เป็นพระผู้ช่วยให้รอด เป็นพระบุตรของพระเป็นเจ้า และเป็นหนึ่งในพระตรีเอกภาพ

คำว่า "เยซู" มาจากคำในภาษากรีกคือ Ιησους [Iēsoûs] ซึ่งมาจากการถ่ายอักษรชื่อ Yeshua [เยชูวา] ในภาษาอาราเมอิกหรือฮีบรูอีกทอดหนึ่ง คริสตชนอาหรับเรียกเยซูว่า "ยาซูอฺ" ตามภาษาซีเรียค ส่วนชาวอาหรับมุสลิมเรียกว่า "อีซา"

ส่วนคำว่า "คริสต์" เป็นสมญาซึ่งมาจากคำในภาษากรีกว่า Χριστός [Christos] ซึ่งเป็นคำแปลของคำภาษาฮีบรู Messiah อันหมายถึง "ผู้ได้รับการเจิม" ชาวอาหรับเรียกว่า "มะซีฮฺ"

เรื่องราวในประวัติศาสตร์ ที่บันทึกเกี่ยวกับชีวิตของพระเยซูเจ้าในช่วงระยะเวลาตั้งแต่ประสูติจนถึงตอนที่ทำพิธีล้างที่แม่น้ำจอร์แดนไม่มีกล่าวถึงนัก เราเรียกช่วงเวลานี้ว่า พระชนม์ชีพเร้นลับของพระเยซูเจ้า เมืองที่เกี่ยวกับช่วงนี้ มีอยู่ 3 เมืองด้วยกัน คือ เมืองเบธเลเฮม เป็นเมืองที่พระเยซูเจ้าทรงประสูติที่ถ้ำเลี้ยงสัตว์ ห่างจากกรุงเยรูซาเลมที่บิดามารดาของพระเยซูเจ้านำพระองค์ไปถวายแก่พระเจ้าที่พระวิหารในกรุงเยรูซาเลม ต่อไปทางใต้ประมาณ 9 กิโลเมตร และห่างจากเมืองนาซาเรทซึ่งเป็นเมืองเล็กๆในแคว้นกาลิลีที่พระเยซูเจ้าทรงใช้ชีวิตในปฐมวัยอยู่กับครอบครัวของพระองค์ ไปทางใต้ประมาณ 110 กิโลเมตร ชาวบ้านโดยทั่วไปรู้จักพระเยซูเจ้าในฐานะบุตรของพระแม่มารีย์และนักบุญยอแซฟ บิดาเป็นช่างไม้ มารดาเป็นแม่บ้านเหมือนสตรีทั่วไป พระเยซูเจ้าเองก็ประกอบอาชีพเป็นช่างไม้เหมือนกัน มีประวัติโดยย่อดังนี้

“นับจากอาดัมและเอวาได้ 49 ชั่วคน ยอแซฟอยู่ที่เมืองเบธเลเฮม นครเยรูซาเลม มณฑลยูดาย ในวันที่ 25 ธ.ค. พ.ศ. 543 มารีย์ ซึ่งเป็นคู่หมั้นของยอแซฟก็ได้ตั้งครรภ์ขึ้น ที่คอกสัตว์ในเมืองเบธเลเฮม และพระเยซูก็ประสูติที่คอกสัตว์นั้นเอง เมื่อพระเยซูประสูติได้ 40 วัน ก็เข้าทำพิธีสุหนัด เพื่อเป็นเครื่องหมายแห่งความภักดีในพระเจ้า ยอแซฟได้ตั้งชื่อบุตรชายว่า เยซู ซึ่งมาจากคำว่า เยซัว (คริสตศักราชเริ่มตั้งแต่ปีนี้ เพราะถือว่าพระเยซูสำเร็จมาตั้งแต่เกิด) เนื่องจากมีข่าวลือว่า ผู้มีบุญมาเกิดในเมืองนี้ เฮโรดจึงสั่งให้ฆ่าเด็กอายุตั้งแต่ 2 ขวบลงไป เพื่อไม่ให้พระเยซูยิ่งใหญ่กว่าตน แต่ยอแซฟพาพระเยซูหนีไปประเทศอียิปต์พร้อมทั้งครอบครัว เมื่อเฮโรดตายแล้ว ยอแซฟก็ย้ายกลับมา พระเยซูเป็นคนฉลาด ช่วยยอแซฟทำงานตั้งแต่เล็ก จนอายุได้ 26 ปี ยอแซฟตายลง และเมื่อพระเยซูอายุได้ 30 ปี ก็ทรงรับพิธีล้าง

พระเยซู ได้รับพิธีล้างจากนักบุญยวง บัปติสตาที่แม่น้ำจอร์แดน และเมื่อพระองค์รับพิธีล้างเสร็จ ก็เกิดปาฎิหาริย์ขึ้น “หลังจากที่พระเยซูเจ้าได้รับพิธีล้างแล้วพระองค์เสด็จขึ้นจากน้ำ ทันใดนั้นท้องฟ้าก็เปิดออก และพระองค์ทรงเห็นพระจิตเจ้าเสด็จมาในรูปของนกพิราบอยู่เหนือพระองค์ พร้อมกันนั้นก็ได้ยินพระสุรเสียงตรัสว่า นี่คือบุตรสุดที่รักของเรา เราพอใจท่านผู้นี้มาก” (มธ. 3:16-17)

พระเยซูเจ้าทรงเป็นอิสราเอลใหม่ เมื่อเทียบกับอิสราเอลเดิมที่เป็นประชากรศักดิ์สิทธิ์ของพระผู้เป็นเจ้า พระองค์ก็ถูกประจญเช่นกัน ตามพระวรสารจากนักบุญลูกา บทที่ 4 ข้อ 1 ถึง 13 ได้บันทึกเอาไว้ว่า

“พระเยซูเจ้าผู้เปี่ยมด้วยพระจิตเจ้าเสด็จจากฝั่งแม่น้ำจอร์แดน พระจิตเจ้าทรงนำพระองค์ไปยังถิ่นกันดาร ที่นั่นตลอดสี่สิบวันพระองค์ทรงถูกปีศาจมาล่อลวง ตลอดเวลานั้น พระองค์มิได้เสวยอะไรเลย ครั้นสี่สิบวันล่วงแล้วก็ทรงหิวโหย ปีศาจทูลพระองค์ว่า ถ้าท่านเป็นบุตรพระเจ้า จงสั่งก้อนหินนี้ให้เป็นขนมปังเถิด พระเยซูเจ้าตรัสตอบว่า มีจารึกไว้ว่า มนุษย์มิได้เจริญชีวิตด้วยขนมปังเท่านั้น ปีศาจจึงพาพระองค์ไปยังที่สูง ให้ทอดพระเนตรอาณาจักรทั้งหลายในโลกชั่วประเดี๋ยว แล้วทูลพระองค์ว่า ข้าพเจ้าจะมอบอานุภาพและเกียรติยศแห่งอาณาจักรเหล่านี้แก่ท่าน เพราะสิ่งเหล่านี้ตกเป็นของข้าพเจ้า จะมอบแก่ผู้ที่ข้าพเจ้าเห็นดี ดังนั้น ถ้าท่านกราบไหว้ข้าพเจ้า สิ่งเหล่านี้จะตกเป็นของท่านทั้งสิ้น แต่พระเยซูเจ้าตรัสตอบว่า มีจารึกไว้ว่า จงนมัสการพระเป็นเจ้าของเจ้า และบริการพระองค์แต่ผู้เดียว และปีศาจพาพระองค์ไปที่กรุงเยรูซาเลม ให้ประทับบนยอดพระวิหาร ทูลว่า ถ้าท่านเป็นบุตรพระเจ้าจงกระโจนลงไปข้างล่างเพราะมีจารึกไว้ว่า พระเป็นเจ้าจะทรงสั่งเทวดาให้ป้องกันท่าน มิให้เท้าสะดุดหิน พระเยซูเจ้าตรัสตอบว่า มีกล่าวว่า อย่าล่อลวงพระเป็นเจ้าของเจ้า ปีศาจก็ละพระองค์เพื่อย้อนกลับมาในโอกาสใหม่”

แต่จากการทดลองทางวิทยาศาสตร์ พบว่า มีองค์ประกอบหลายอย่างที่บ่งบอกว่าวันที่พระเยซูคริสต์ถือกำเนิดนั้น ไม่ใช่วันที่ 25 ธันวาคม ไม่ใช่แม้แต่เป็นเดือนธันวาคม ทั้งตำแหน่งดาวบนท้องฟ้า และภูมิอากาศหลายๆอย่าง จากการวิเคราะห์โดยนักวิทยาศาสตร์หัวกะทิและคอมพิวเตอร์สมัยใหม่ พบว่า วันที่พระเยซูคริสต์ประสูตินั้น จริงๆเป็นวันที่ 17 เมษายน 6ปีก่อนคริสตกาล(พ.ศ. 538) ตามปฏิทินเกรกอเรียน

| พระเยซู เป็นบทความเกี่ยวกับ ศาสนา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พระเยซู ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ

ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B9%80%E0%B8%A2%E0%B8%8B%E0%B8%B9.html".

หมวดหมู่: บุคคลในคริสต์ศาสนา | บทความเกี่ยวกับ ศาสนา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Afrikaans
- Anglo Saxon
- العربية
- ܕܥܒܪܸܝܛ
- Asturianu
- Azərbaycan
- Беларуская
- Български
- Bislama
- Bamanankan
- বাংলা
- Bosanski
- Català
- Česky
- Чăвашла
- Cymraeg
- Dansk
- Deutsch
- Eʋegbe
- Ελληνικά
- English
- Esperanto
- Español
- Eesti
- Suomi
- Na Vosa Vakaviti
- Français
- Gaeilge
- Gàidhlig
- עברית
- हिन्दी
- Hrvatski
- Magyar
- Հայերեն
- Otsiherero
- Interlingua
- Bahasa Indonesia
- Ilokano
- Íslenska
- Italiano
- 日本語
- ქართული
- Kongo
- Kuanyama
- Қазақша
- ಕನ್ನಡ
- 한국어
- Kurdî / كوردي
- Коми
- Kernewek
- Latina
- Lëtzebuergesch
- Luganda
- Limburgs
- Lietuvių
- Latviešu
- Māori
- മലയാളം
- Монгол
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Nouormand
- Chi-Chewa
- ਪੰਜਾਬੀ
- Deitsch
- Polski
- Português
- Rumantsch
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Gagana Samoa
- Shqip
- Српски / Srpski
- Svenska
- Kiswahili
- தமிழ்
- Тоҷикӣ
- Tagalog
- Tok Pisin
- Türkçe
- Xitsonga
- Tatarça
- Twi
- Reo Mā`ohi
- Oyghurque
- Українська
- O'zbek
- Tiếng Việt
- ייִדיש
- 中文
- 粵語